Ladina keel

Ladina keel (lingua Latina) on indoeuroopa keelkonna itali rühma kuuluv keel, mida algul kõnelesid latiinid Latiumi maakonnas, mille keskus oli Rooma.

Ladina keel on surnud keel, kuid ta elab edasi ladina kõnekeelest (vulgaarladina keelest) kujunenud romaani keeltes. Siiski on Euroopas tänapäeval veel umbes 100 inimest, kes on suutelised ladina keelt täiesti vabalt rääkima.http://www.bbc.com/news/magazine-21412604 

Vanimaid säilinud ladina keele mälestisi on nn duenos-inskriptsioon.

Rooma riigikeelena oli ladina keel üks tähtsamaid antiikaja keeli. Elava kõnekeelena kadus ladina keel käibelt 8. sajandil.http://curiosity.discovery.com/question/why-people-dont-speak-latin Püsis Keskajal kiriku- ja teaduskeelena, osalt ka halduskeelena. Kuigi ladina keel on hiljem neist valdkondadest taandunud, on arstiteaduses ja bioloogias ladinakeelsed nimetused ja oskussõnad kasutusel tänapäevalgi. Ka muu sõnavara ammutamine ladina keelest jätkub. Ladina ja selle kaudu vanakreeka keele tüvesid on palju eestigi võõrsõnavaras (ladina keelest näiteks aula, kommunism, vitriin).

Vatikanis on ladina keel riigikeel. 

Enamikus Euroopa keeltes kasutatakse ladina kirja, mis oli esialgu võetud kasutusele ladina keeles.

Vaata ka
pisi|Ladina keelest põlvnevad romaani keeled (20. sajandit kujutaval kaardil)
 Ladinakeelsete lühendite loend
 Ladinakeelsete väljendite loend
 Ladina tähestik
 Vulgaarladina keel
 Hilisladina keel

Viited

Välislingid

 Vikipeedia ladina keeles
 Iganädalased uudisteringvaated ladina keeles Soome raadios YLE Radio 1
 Schola Latína Európæa & Úniversális in líneá 
 Lingva Latina Per Se Illvstrata
 Ladina nimede kirjutus ja hääldus EKI teatmikus


Kategooria:Vana-Rooma
Kategooria:Vatikan
Kategooria:Vatikani kultuur